ไอ้หยาซี้หายเลี่ยว
ต้องบอกว่า ร้องเสียงหลงกันทั้งหอประชุมมหิศร ธนาคารไทยพาณิชย์
4 ก.พ. 2556

ต้องบอกว่า ร้องเสียงหลงกันทั้งหอประชุมมหิศร ธนาคารไทยพาณิชย์ 
เมื่อ พ.ต.อ.สีหนาท ประยูรรัตน์ เลขาธิการคณะกรรมการป้องกันและปราบปรามการฟอกเงิน (ปปง.) เชิญบรรดาผู้บริหารและเจ้าหน้าที่สถาบันการเงินและอีก 9 กลุ่มอาชีพร่วม 600 คน มารับฟังการปฏิบัติตาม พ.ร.บ.ป้องกันและปราบปรามการฟอกเงิน และ พ.ร.บ.ป้องกันและปราบปรามการสนับสนุนทางการเงินแก่ก่อการร้าย 
พ.ต.อ.สีหนาท บอกว่า ช่วงนี้อยู่ระหว่างการคัดกรองรายชื่อผู้ที่เกี่ยวข้องหรือสนับสนุนการก่อการร้ายที่อยู่ในข่ายกระทำความผิดตาม พ.ร.บ. 2 ฉบับ เพื่อขึ้นแบล็กลิสต์กลุ่มบุคคลและนิติบุคคล...จากนั้นก็จะแจ้งให้ทราบ...
เฉพาะรายชื่อของไทยมีมากกว่า 1,000 ราย รายชื่อของสหประชาชาติอีก 1,000 ราย กลุ่มอียูที่ส่งรายชื่อมาให้ 1,000 ราย ยังมีรวบรวมอีกชุดหนึ่ง ซึ่งเมื่อรวมกับออสเตรเลียก็ร่วม 1 หมื่นราย ก็ครางฮือกันทั้งห้องประชุม
เพราะมากจนช็อกกันถ้วนหน้า...